Shadow of the Colossus
Shadow of the Colossus („Koloso šešėlis“, Japonijoje „Vanda ir kolosas“, jap. ワンダと巨像 Wanda to Kyozō) – 2005 m. nuotykių kompiuterinis žaidimas, skirtas „Playstation 2“ konsolei. 2011 m. adaptuotas „PlayStation 3“ ir 2018 m. išleista atnaujinta versija „PlayStation 4“ konsolei. Žaidimas sulaukė palankaus kritikų įvertinimo, pagal svetainės metacritic.com suvestinę, vidutiniškai 91/100 balais įvertintos abi 2005 ir 2018 m. versijos.